भोपाल। मध्य प्रदेश के किसानों की स्थिति किसी से छुपी नहीं है। आर्थिक तंगी का सामना करने वाले कई किसान जिन्दगी से हार मानकर मौत को गले लगा चुके हैं और जिन्होने अपनी लड़ाई अभी भी जारी रखी है उन्हें भयंकर मुसीबतों का सामना करना पड़ रहा है। आर्थिक तंगी से लड़ाई लड़ रहे ऐसे ही एक किसान की तस्वीर इन दिनों सोशल मीडिया पर खासा वायरल हो रही है जो बैलों की जगह अपनी बेटियों से खेत में हल जुतवा रहा है। यह मार्मिक तस्वीर देखकर किसी का भी पसीज उठेगा।